Der er tale om tre 18-årige mænd, en 17-årig mand, en 19-årig mand, en 44-årig kvinde, to 17-årige piger og en 16-årige pige. Alle er sigtet for enten røveri, medvirken til røveri og hæleri i forbindelse med røverierne, oplyser vicepolitikommissær Carsten Corfitzen fra Nordjyllands Politi i Frederikshavn. Gruppen menes at stå bag røverier mod en tankstation i Pandrup og en videobutik og to supermarkeder i Brønderslev. Røverierne er sket i slutningen af oktober og starten af november. Politiet forventer at alle otte bliver fremstillet i lukkede grundlovsforhør i løbet af mandagen.

Opsummering:
Nordjyllands Politi har i løbet af weekenden og mandag anholdt otte personer, der er mistænkt for at stå bag en serie af røverier i Brønderslev og Pandrup.